पणजी : बँक आॅफ महाराष्ट्रा वतीन हालींच पुण्यां ग्राहक जोडो आनी भेट कार्यावळ आयोजित केल्ली. ह्या वेळार वित्तीय सेवा विभागाचे सचिव संजय मल्होत्रा मुखेल सोयरे आशिल्ले. विभागाचे संयुक्त सचिव भूषण कुमार सिन्हा हजर आशिल्ले. बँक ऑफ महाराष्ट्रचे वेवस्थापकी संचालक आनी मुख्य कार्यकारी अधिकारी ए एस राजीव , कार्यकारी संचालक ए बी विजयकुमार, आशिष पांडे, पुणे पूर्व, आनी शार कार्यालयांचे सरव्यवस्थापक, अधिकारी, कर्मचारी हजर आशिल्ले.
 पयलीं संजय मल्होत्रा हांचे अध्यक्षते खाला वरिष्ठ व्यवस्थापन बसका जाली. तातूंत मल्होत्रा हांणी बँकेच्या कामगिरीचो नियाळ घेतलो.
 ग्राहक जोडो आनी ग्राहक भेट कार्यक्रमांत उलयतना संजय मल्होत्रा हांणी सगल्या बँकांमदीं वेवसाय विकसीत करपाक आघाडेचो क्रमांक मेळयिल्ले खातीर बँकेक परबीं दिलीं. भारत सरकारान सुदारणा करपाक सांगल्यात, त्यो बँकेन पयलीं करच्यो, अशें तांणी सांगलें.
 ह्या वेळार ए एस राजीव हांचें उलोवप जालें. संजय मल्होत्रा आनी हेर मानेस्तांचे हस्तुकीं साबार लाबार्थ्यांक 1000 कोटी रुपयां परस चड रकमेचीं रिणां मंजुरी पत्रां भेटयलीं. ह्या कार्यक्रमांतल्या बचत गटांच्या दालनाक संजय मल्होत्रा हांणी भेट दिली. बँक ऑफ महाराष्ट्रचे कार्यकारी संचालक आशिष पांडे हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 